
סילבוס לקורס : במעמקי המצולות

מרצה: יוסי רוט, אדריכל ומהנדס ימי, יועץ להנדסה ימית, גימלאי רפאל ומרצה.
בתאריכים 30.05.27-04.04.27
ימי ראשון 11:00-09:30
1. מבוא לעולם הים
הים התיכון, האגן המזרחי, היסטוריה וגאולוגיה, תופעות טבע, גלים, זרמים, כלי שייט, עבודה בים, בעלי חיים.
2. הספינה ממעגן מיכאל :

ספינה עתיקה בת 2500 שנים אשר הובילה חומרי בניה,שיש ואבני ציפחה וטבעה בסמוך לחוף מעגן מיכאל. נמצאה לפני כ 30 שנה בעומק רדוד.חלקי הספינה הוצאו מהמים ועברו תהליך שחזור ושימור והוצבו במוזאון הכט באוניברסיטת חיפה.

נדבר על הממצאים ,עבודת השחזור והצגה של בניית רפליקה של הספינה.

3. כלי שייט תת מימיים לא מאוישים:

העולם התת מימי הולך ומתפתח ועובר תהליכים דומים לפתוח אמצעי התעופה. קיימים היום גופים תת מימיים המבצעים פעילות של רובוטים ורחפנים.נלמד על הסיבות התפתחות הנושא וכמובן נראה דוגמאות רבות מעניינות.
3. דייג
הדייג בעולם הולך ופוחת בגלל זיהום ובעיות אקולוגיות. באגן המזרחי שלנו הוא מושפע קשות מהקמת הסכרים על הנילוס. נדבר על שיטות דייג מאז ימי המקרא ועד היום. על מגמות בעולם הדייג, שינוי הגישה והקמת חוות גידול דגים בכלובים.

5. מחצבים בים:

בקרקעית הים קיימים מחצבים לרוב, מנגן , גז , דלק ועוד. נשמע עליהם, כיצד נוצרו, כיצד מוצאים אותם וכיצד מפיקים אותם  ונתעכב על נושא הגז הטבעי באזורינו.
6. ניסויים בים:

הים משמש מרחב לבצוע ניסויים עבור מדינות שונות. ההרצאה מציגה את אופי הניסויים, השיטות לבצועם והפענוח.
7. מגדלורים :

מגדלורים משמשים את האדם משחר ההיסטוריה ועד היום.

ההרצאה מציגה את הרעיון השיטות הטכניות הסגנונות השונים של המבנה ודוגמאות מהעולם הרחב.
8. פרויקטים בים :

העולם המתקדם בונה בים לצרכים שונים, החל ממזחים, אסדות קידוח והפקה, שוברי גלים ועד ערים שלמות שנבנות בתוך הים
נשמע על פרויקטים כאלו מרחבי העולם, על השלכותיהם, משמעותם ואופן הקמתם.
מרחבים – עמותה לוותיקי משגב,  ע"ר 580418598  ,  מועצה אזורית משגב, ד.נ משגב 20179

טלפון: 04-9990314,  פקס 9990623- 04  

